google/wiki40b huggingface dataset:
Koxinga

Koxinga (kinesisk: 國姓爺, Gúoxìngyé, Gúosìngyé, Kok-sèng-iâ/Kok-sìⁿ-iâ), best kjent under kallenavnet Zheng Chenggong (鄭成功),Zhèng Chénggōng, Jhèng Chénggong,Cheng Ch'eng-kung, Tēⁿ Sêng-kong), (født 1624 i Hirado nær Nagasaki i Japan, død 23. juni 1662) var en krigsherre og pirat mot slutten av Ming-dynastiets tid, og deretter en fremstående leder av motstandsbevegelsen mot Qing-dynastiet. Han huskes også for å ha fravristet nederlenderne herredømmet over Taiwan i 1662.

Oppvekst

Koxinga var sønn av den kinesiske handelsmannen og sjørøveren Zheng Zhilong og av den japanske Tagawa Matsu. Han hadde sin tidlige barndom i Japan, til han i syvårsalderen kom til Quanzhou i Fujian-provinsen i Kina. Han studerte ved Nanjing Taixue (Mingdynastiets sentrale keiserlige kollegium).

Lojalitet til Ming-dynastiet

Beijing falt i 1644 til Li Zichengs opprørere, og den siste keiseren, Chongzhen hengte seg i et tre i byen. Med hjelp fra general Wu Sangui klarte så mandsjuhæren å skyve til side opprørerne og gripe makten. I områdene sør for Yangtzefloden var det mange som stod det nye regimet (som kalte seg Qing-dynastiet) imot og arbeidet for å få arvinger av Ming-keiseren tilbake på tronen. En av disse Ming-slektningene, fyrst Tang, kom til makten i Fuzhou ved hjelp av Huang Daozhou og Zheng Zhilong, Koxingas far. Da Qingstyrkene senere tok fyrst Tang til fange var Koxinga i Zhangzhou for å skaffe styrker og forsyninger. Da han hørte at hans far var nær ved å overgi seg til Qing, hastet han til Quanzhou for å få ham fra det. Men faren ville ikke høre, og overgav seg.

Morens død

Ikke lenge etter at Qing-hæren erobret Quanzhou, døde Koxingas mor: Enten begikk hun selvmord motivert av sin troskap til Ming-dynastiet, eller hun ble voldtatt og drept av Qing-soldater. Da Koxinga fikk vite dette, anførte han en hærstyrke mot Quanzhou, og tvang Qing-styrkene til retrett.

Kamp mot Qing

Han sendte så styrker for å angripe Qing-styrkene i Fujian og Guangdong. Under sitt forsvar av Zhangzhou og Quanzhou trengte han en gang helt frem til Nanjing. Men til slutt ble Qing-styrkene for overlegne; en enorm hær dro i felten mot ham, og det endte med at han måtte trekke seg tilbake.

Over til Taiwan

I 1661 førte Koxinga sine styrker over Taiwanstredet til Lu'ermen og gikk til angrep på Taiwans nederlandske koloniherrer. Den 1. februar 1662 overgav den nederlandske guvernøren Frederik Coyett Fort Zeelandia til Koxinga. Med det var 38 års nederlandsk styre av øya over. Fra Taiwan begynte så Koxinga å bygge opp Taiwan som en slagkraftig base for gjenerobringen av Kina for å gjeninnsette Ming-dynastet.
I en alder av 39 døde Koxinga av malaria. Hans sønn Zheng Jing etterfulgte ham som konge av Taiwan.
Byåsen Kvinnefotball

Byåsen Kvinnefotball er et norsk fotballag fra Trondheim. Klubben har siden 2015 spilt i 1. divisjon. De spilte i Toppserien i 1998 og 2000–02.
Hovedtrener er Ole Jørgen Skjærvø.
Leder er Berit Selbo.
Hjemmekampene spilles på Byåsen Arena som er en kunstgressbane bygd i 2008.
Byåsen Kvinnefotball er en del av Byåsen Idrettslag som ble grunnlagt den 30. oktober 1921.
Mid Atlantic gap

Mid-Atlantic Gap var et område i Atlanterhavet hvor allierte skip var sårbart for angrep fra tyske ubåter under slaget om Atlanterhavet i andre verdenskrig.
Området lå utenfor rekkevidden av land-baserte fly som britiske Sunderland eller amerikanske Catalinafly. Gapet ble stengt i mai 1943, da et økende antall Consolidated B-24 Liberator med eksta lang rekkevidde og tilsvarende eskortefly ble tilgjengelig.
Lungegaardens Buekorps

Lungegaardens Buekorps er et buekorps (jentekorps) i Bergen, stiftet 7. oktober 1994.
Buekorpset er et av de nyere korpsene i Bergen, og i motsetning til de tradisjonelle korpsene er det et rent jentekorps.
Lungegaardens ble stiftet av en gruppe jenter som ønsket et jentebuekorps drevet etter samme mønster som guttebuekorpsene; at det skulle drives av et råd valgt av de aktive. De jobber for å opprettholde den samme standarden på marsj og eksersis som de beste guttekorpsene. Lungegaardens Buekorps har parken ved Lille Lungegaardsvannet som ekserserplass. Korpsets farger er rødt, blått og hvitt. I 2006 var de det største jentebuekorpset i Bergen med gjennomsnittlig 30 jenter på linje hver marsjdag. 
Korpset disponerer et lokale i Strømgaten der de har en rekke sosiale aktiviteter for  medlemmene sine.

Tidligere Lungegaardsjenters Forening

Tidligere Lungegaardsjenters Forening, (TLF) er navnet på foreningen for de tidligere aktive i Lungegaardens Buekorps, korpsets "gamlekarer".
Aubrey Falls vannkraftverk

Aubrey Falls vannkraftverk er en demning og et vannkraftverk i elva Mississagi River, 110 km nordøst for byen Sault Ste. Marie og ca 90 km ovenfor elvas utløp i Øvresjøen i provinsen Ontario, Canada. Det har en installert total vannkrafteffekt på 162 MW. Kraftverket stod ferdig i 1969, og utnytter et fall (hydraulic head) på 55 meter.
Operatør og eier er energiselskapet Brookfield Power.
Google Docs

Google Docs, eller Google Dokumenter som det kalles på norsk, er en gratis webbasert kontorpakke som inneholdt programmer som tekstbehandling, regneark og presentasjoner. Google Dokumenter ble laget av Google, kjent for sin søkemotor, og tillot brukere å opprette og redigere dokumenter på Internett. Redigering av et gitt dokument kunne gjøres av flere personer samtidig, og endringer ville for de andre brukerme gjengis med det samme («sanntid»). Google Dokumenter kombinerte flere forskjellige tjenester. Dokumenter kunne lagres på egen PC i flere forskjellige filformater, og programmet kunne også importere flere ulike filformater.
Google Dokumenter hadde sin bakgrunn i de tidligere programmene «Writely» og «Spreadsheets» og ble i oktober 2006 gjort om til ett program (Google Docs). I tillegg ble Presentasjoner innlemmet i denne programpakken i september 2007 (teknologien var utviklet av Tonic Systems).
Google Dokumenter ble erstattet av Google Drive 24. april 2012.

Funksjoner

Dokumenter, regneark og presentasjoner kunne opprettes direkte i Google Dokumenter, importeres eller sendes til Google Dokumenter via e-post. Det var mulig å lagre sine Google Dokumenter lokalt på sin maskin i flere forskjellige formater, men i utgangspunktet ble de lagret på Googles egne servere. Åpne dokumenter ble lagret regelmessig for å forhindre tap av data, og et revisjonssystem gjorde det mulig å finne alle tidligere lagrede revisjoner av et gitt dokument. Dokumenter kunne merkes og arkiveres organisatorisk og var søkbare.
Samarbeid mellom flere brukere var en sterk fordel ved Google Dokumenter. Dokumenter kunne deles, åpnes og redigeres av flere brukere på samme tid. Ved regneark kunne brukere via e-post bli underrettet når det skjedde endringer i spesifiserte deler av dokumentet.
Google Dokumenter støttet Microsoft Office-filformater som .doc (Word) og .xls (Excel). Det var også inkludert støtte for OpenDocument-formatet. I Google Dokumenter var det også mulig å laste opp og lese PDF-filer.
Eilabun

Eilabun i 1948

Israels Golani Brigadens 12. bataljon erobret Eilabun den 30. oktober 1948 under den arabisk-israelske krig - fra Den arabiske frigjøringshær (engelsk: The Arab Liberation Army (ALA)). Etter at byen hadde overgitt seg - som ble fremforhandlet av fire prester, valgte den øverstbefalende for Golani styrken ut 12 unge menn og beordrede dem henrettet, i det som seinere ble kjent som Eilabunmassakren. Landsbyen ble deretter plyndret. De fleste av byens innbyggere ble ført opp til den libanesiske grensen, mens hundreder flyktet til kløfter, grotter og landsbyer i nærheten.Som del av avtalen mellom erkebiskop Hakim og lederen av "den arabiske seksjon" i det israelske utenriksdepartementet, fikk de Eilabun-boere som var i eksil, lov å at vende tilbake sommeren 1949
Toppserien

Toppserien er den øverste divisjonen i fotball for kvinner. Navnet «Toppserien» ble tatt i bruk offisielt foran 1996-sesongen. Siden den fikk offisiell status i 1987, het serien «1. divisjon fotball for kvinner» fram til 1995 og «Toppserien» fra 1996. I en liten periode het også Toppserien «Polygramserien» etter hovedsponsoren.
Serien har bestått av 10 lag fra 1987 til 2006, og tolv lag fra 2007.

Historie

Det ble arrangert flere kretsserier for kvinnelag mellom 1977 og 1979. Ingen av serievinnerne møtte hverandre, og slik sett var alle seriene autonome. I 1980 ble inndelingen slik at de beste lagene spilte i to regionale serier, mens det var en divisjon under, inndelt kretsvis. Først i 1982 ble det spilt en uoffisiell finale mellom vinnerne av de to regionale ligaene, Asker og Troll. Asker vant 3-0. I 1983 var det finale mellom Setskog og Trondheims-Ørn. Trondheims-Ørn vant 2-1. 
Fra 1984 ble de regionale seriene utvidet fra to til tre serier; på Vestlandet, Østlandet og Trøndelag. Vinnerne av de tre seriene møttes i en egen runde der de spilte en kamp mot hverandre. Dette gjentok seg i 1985, og i 1986 ble også Nord-Norge inkludert. Dette ble imidlertid siste gang det ble arrangert regionale serier, da det i 1987 ble innført landsomfattende kvinnefotball.
Sjövik

Sjövik er et tettsted i Lerum kommune i Västra Götalands län i landskapet Västergötland i Sverige. I 2010 hadde tettstedet 905 innbyggere.
Apostelen Bartolomeus

Bartolomeus (gresk: Βαρθολομαῖος, Bartholomaíoss, latin: Bartholomaeus) var en av Jesu tolv disipler i Det nye testamente i Bibelen. Ifølge sagnet omvendte Bartolomeus kongen av Armenia. Da det ble oppdaget av kongens hedenske bror, lot han Bartolomeus bli flådd levende og deretter halshogd. Barsok eller St. Bartholomeus-messe, som feires 24. august, er en merkedag til minne om apostelen Bartolomeus. Som flådd er hans helgenattributt, eksempelvis framstilt slik i veggmaleriet «Dommedag» av Michelangelo i Det sixtinske kapell i Vatikanet.

Tilstedeværelse

Han blir ofte identifisert med Filips følgesvenn Natanael som nevnes i Evangeliet etter Johannes i første kapittel. De fleste moderne bibelforskere avviser denne identifikasjon av Natanael med Bartolomeus. Han er som Bartolomeus nesten ikke beskrevet i Bibelen, bare i fire navnelister, men er hovedperson i det apokryfe Bartolomeusevangeliet.
Navnet Bartolomeus kommer fra arameiske bar-Tôlmay (בר-תולמי) i betydningen «sønn av Talmai», eller kanskje «sønn av plogfurer» (kanskje henvisning til en plogmann). Bartolomeus var født ved Kana i Galilea og er listet blant de tolv disiplene til Jesus i de tre synoptiske evangeliene: Evangeliet etter Markus, Evangeliet etter Matteus, og Evangeliet etter Lukas. Han opptrer også som vitne av Jesu oppstigning til himmelen i Apostlenes gjerninger Ved hver anledning er hans navn nevnt i selskap med Filip.
Edivaldo Martins Fonseca

Landslaget

Edivaldo Martins Fonseca spilte 3 landskamper for Brasils herrelandslag. Han ble tatt ut i Brasils tropp til VM i fotball 1986.
Sebakue

Utbredelse

Arten lever i Zambia.
Den russisk-finske Tartu-traktaten

Fredsavtale mellom Sovjet-Russland og Finland

Avtalen mellom Finland og Sovjet-Russland fastsatte grensen mellom de to landene. Finland sikret seg ved avtalen tilgang til havet i nord ved en korridor til Petsamo. Russland sikret seg på sin side kommunene Repola og Porajärvi, som øst-karelske nasjonalister med støtte fra finske jegerkorps hadde prøvd å få tilsluttet Finland. 
Den finske delegasjonen ble ledet av Juho Kusti Paasikivi.
Tussebreen

Tussebreen er en isbre som ligger i den vestre delen av fjellmassivet Sør-Rondane i Dronning Maud Land. Den ligger øst for Gandrimen og er om lag 42 kilometer lang.
Melkestave

Melkestave er et kar til å melke i. Den er svakt konisk eller sylinderformet og har et rett skaft i siden. På laggede melkestaver av tre dannes skaftet av en forlenget stav mens staver av metall har et påsatt skaft. Tilsvarende kar kan også være brukt til å gi dyra drikke av eller til å øse med.
Noen synonymer: melkask, melkekakk, kakk, kølle, mjølkeask, mjølkekolle, mjølkekopp, staup, stave, strippe og tutask (om stave med tut).
Samfunnsøkonomenes artikkelpris

Artikkelprisen er en årlig pris fra Samfunnsøkonomenes forening for beste forskningsartikkel i tidsskriftene Samfunnsøkonomen eller Norsk Økonomisk Tidsskrift.
Vormärz

Vormärz (før mars) er benevnelsen på den periode som ledet frem til den mislykkede marsrevolusjonen i Tyskland i 1848. Epoken var preget av politistat og sterk sensur. Sensuren ble innledet av Klemens von Metternich i 1819, og førte til at trykkefriheten ble innskrenket og at innflytelsen fra opplysningstidens idéer i samfunnet ble reversert.
Da den mentalt tilbakestående Ferdinand I av Østerrike overtok den formelle makten i 1835, ble det mulig for Metternich å styre rikets interne og ytre affærer gjennom renkespill. Den voksende nasjonalismen og den sosiale uroen skulle komme til uttrykk i marsrevolusjonen i 1848, der den voksende arbeiderklassen ble ansett som et politisk, fremfor et sosialt problem.
Liberalismens fremvekst blant aristokratiet og middelklassen, ble et stadig større problem for både Metternich og Ferdinand, med krasse angrep på deres undertrykkelse av ytringsfriheten og tankefriheten.
Stuping under Sentralamerikanske og karibiske leker 1926

Stuping under Sentralamerikanske og karibiske leker 1926. Stuping var en av åtte sporter i de første Sentralamerikanske og karibiske leker som ble arrangert i Mexico by i Mexico i perioden 30. oktober til 2. november 1926. Det var tre øvelser, kun for menn.
Sundhedsbidrag

Sundhedsbidrag er en dansk skatt som delvis avløste amtsskatten, som siden 2007 ikke lenger kreves inn grunnet amtenes nedleggelse i forbindelse med kommunalreformen av 2007. Skatten går til finansiering av brorparten av de regionale og kommunale helseutgiftene. Inntektsskatten i alle kommuner ble økt med 3 prosentpoeng fra 1. januar 2007, en andel av inntektsskattene som før 1. januar 2007 hadde vært en del av amtskommunenes inntektsskatt. Denne andelen skulle anvendes til kommunenes nye helseutgifter, blant annet opptrening av pasienter som nylig var blitt utskrevet etter å ha vært innlagt på et sykehus.
Sundhedsbidraget var 8% fra 2007 til og med 2011, falt til 7% i 2012; 6% (2013); 5% (2014); 4% ( 2015); 3% (2016); 2% (2017); 1% (2018); 0% (2019). Som følge av 2009-skattereformen senkes sundhedsbidraget med ett prosentpoeng i året, samtidig med at bunnskatten heves med ett prosentpoeng i året. I 2019 er sundhedsbidraget dermed helt forsvunnet.
Sundhedsbidraget beregnes liksom kommuneskatten av den skattepliktige inntekt og betales dermed av alle som har en inntekt som overstiger personfradraget.
Beboerne på Danmarks østligste øygruppe Ertholmene er som de eneste fritatt fra skatten.
Xian (mytologi)

Xian (kinesisk: 仙/仚/僊; pinyin: Xiān; Wade–Giles: Hsien) er i kinesisk folketro og daoisme et uttrykk for de udødelige. Disse på en måte guddommeliggjorte skikkelser blir dessuten også ofte omtalt som hellige. De spiller en fremtredende rolle i kinesiske legender og kinesisk mytologi.
Det er for det meste menn som er xian, men nå og da berettes det også om kvinnelige xian, som for eksempel Ma Gu, som knyttes til livseliksiret. De udødelige har under sitt dennesidige, jordiske liv gjerne utvist overnaturlige krefter og magiske evner. Etter døden er de så blitt guddommeliggjorte.
Det heter at de de vandrer rundt i hele landet. Men deres hjemsteder er gjerne Kunlunfjellene vest i landet (der «Vestens kongemor» Xiwangmu bor) eller på øyer øst for det kinesiske fastland. Deres fremtoninger kan variere.
Innen daoismen er xian religiøse forbilder. I noen skoleretninger innen daoismen er de bilde på sammensmeltningen av qi med dantian (menneskets energisentrum) hvorved en shengtai (et hellig embryo) med evig liv blir til.
De mest kjente xian er de såkalte åtte udødelige (Ba xian): Lü Dongbin, Li Tieguai, Zhongli Quan, Han Xiangzi, Cao Guojiu, Zhang Guolao, Lan Caihe, He Xiangu. De er ofte å finne avbildet i kinesisk kunst. Selv om Lan Caihe til tider fremstilles som en kvinne, var He Xiangu den eneste kvinne blant de åtte udødelige.
Sakai

Historie

Den nåværende by ble definert som by i 1889. Men den har fortidsminner fra 400-tallet, og gravhaugen Daisen Kofun, som antas å romme graven til keiser Nintoku, er verdens største i volum. Byen er nå kjent blant annet for sine kjøkkenkniver.
I Muromachiperioden var Sakai en av Japans rikeste byer. Den ligger ved Osakabukten ved utløpet av Yamato-elven. Sakai ble styrt av sine kjøpmenn. Den berømte Zenbuddhistiske presten Ikkyu bodde her. I Sengoku-perioden ble byen besøkt av katolske prester, blant annet av Frans Xavier (1550).
Etter europeernes komme ble Sakai et handelssenter for ildvåpen, og daimyoen Oda Nobunaga var en av de større kunder. Han forsøkte senere å ta makten i hele Japan, men blant annet Sakai motsatte seg det. Dermed brente han ned byen. Etter Nobunagas død kom en av hans menn, Toyotomi Hideyoshi, til makt. Sakai ble på nytt en velstående by i hans regjeringstid.
Sen no Rikyu, kjent som den fremste mester innen den japanske te-seremonien, var opprinnelig kjøpmann i Sakai. Byen ble et av hovedsentrene for te-seremonien i Japan.
Sakai forble et viktig handelssentrum i Edoperioden, men da var det bare innlandshandel som var tillatt av Tokugawaregjeringen (Bakufu (sakoku)- politikken). Da denne epoken tok slutt kom det igjen vestens folk til Sakai, men på grunn av kulturkollisjonen kom det til sammenstøt mellom borgere og franske sjøfolk fra skipet Dupleix. Noen franskmenn ble drept, og de ansvarlige japanere ble dømt til å begå selvmord ved seppuku. Denne hendelsen er blitt kjent som Sakai-hendelsen, (堺事件; Sakai-jiken).
Sakai ble sterkt skadet av bombing under annen verdenskrig.
Pirulintia

Utseende

Morimopsini er nokså små, kraftige, gråaktige trebukker. De ligner mye på artene i gruppen Dorcadionini.
Dekkvingene er ofte noe knudrete.

Utbredelse

Arten er bare kjent fra Somalia.
Holocaust-teologi

Holocaust-teologi er et begrep som dekker en rekke teologiske og filosofiske debatter og refleksjoner og beslektet litteratur, først og fremst innen jødedommen. Begrepet er et forsøk på å begripe flere motsetningsfylte syn på Guds rolle i universet og den menneskelige verden sett i lys av holocaust da rundt 11 millioner mennesker, blant dem 6 millioner jøder, ble ofre for nazistisk folkemord. Teologien om holocaust refereres også til som «Theologie nach Auschwitz» (tysk for «Teologi etter Auschwitz» eller «Post-Auschwitz Teologi»), på grunn av den vanlige praksis med å bruke navnet «Auschwitz» for å referere til holocaust som sådan.
Jødedom, kristendom og islam har tradisjonelt lært at Gud er allmektig, allvitende og fullstendig godhet. Disse påstandene kan synes å være i skurrende konflikt med det faktum at det finnes mye ondskap i verden. Kanskje det vanskeligste spørsmålet monoteister møter er hvordan man kan forene dette synet på Gud med det ondes eksistens. Det er dette problemet som er beskrevet i Jobs bok i Bibelen.
Innenfor alle monoteistiske troer har mange svar blitt foreslått (Teodicéproblemet). Imidlertid, i lys av den uhyrlige ondskap som kan sees i holocaust, har klassiske syn på disse emnene blitt undersøkt på nytt. Et vanlig spørsmål er: «Hvordan kan mennesker fortsatt ha noen form for tro etter holocaust?»
Russisk elektronisk krigføringsvåpen

Russisk elektronisk krigføringsvåpen (russisk:Войска радиоэлектронной борьбы Российской Федерации) er en stab direkte under Generalstaben (Russland).
Denne staben skal gi faglig veiledning og støtte til enheter som driver med elektronisk krigføring som et element i Kommando og kontrollfunksjoner i de russiske væpnede styrker.
Coëtivy

Navn

Øya er oppkalt etter Chevalier de Coëtivy, som oppdaget øya i 1771.

Geografi

Coëtivy ligger 290 km fra Mahé, hovedøya på Seychellene. Det er den østligste øya i landet. Sammen med naboøya Platte regnes Coëtivy som en del av De sørlige koralløyene.
Øya ligger på sørkanten av Seychellenebanken. Den har en flate på 9,31 km². Øya er lang og smal, med en lengde på 9 km og en bredde som er 1,6 km på det bredeste.
Det meste av øya er dekket av kokospalmer. Coëtivy er tilholdssted for omkring 2 500 fregattfugler. Den har en populasjon av introdusert gråfrankolin.
Karett og suppeskilpadde legger egg på øya.

Historie

Franskmennene var de første europeere som kom til øya. Den ble oppdaget 3. juli 1771 av Chevalier de Coëtivy.
Fram til 1908 hørte Coëtivy administrativt til Mauritius. Øya var i privat eie av samme familie som eide Desroches, Poivre og Providence. Det ble produsert kopra, saltfisk, skilpaddekjøtt og trelast. I 1929 ble det produsert 200 000 kokosnøtter i måneden.
Ved folketellingen i 1971 hadde øya 120 innbyggere. Folketallet i 2002 var på 252.
I 1980-årene overtok Islands Development Company (IDC) den økonomiske forvaltningen av øya. Sammen med Seychelles Marketing Board startet IDC i 1989 oppdrett av tigerreke. Opp til 350 personer, mange av dem fra Sri Lanka og Thailand, var sysselsatt med virksomheten. Produksjonen nådde en topp med en produksjon på 1 200 tonn i 2008. Etter dette falt produksjonen, for så å opphøre helt i 2008. Årsaken var høye produksjonskostnader og problemer med å skaffe yngel.

Forvaltning

Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

Samfunn

Økonomien preges av jordbruk og fiske. Grønnsaker produseres for salg i hovedstaden. Det holdes husdyr, framstilles kopra, kokosnøttolje samt dyrefôr (pounac, det vil si brunak, oljekake) av restene fra kokosproduksjonen, og det lages trekull. Saltfisk tilvirkes også.
Et åpent fengsel åpnet på øya i 2010. På øya drives det også rehabilitering av narkotikamisbrukere fra andre øyer.
Coëtivy eies av den seychelliske stat og forvaltes av det statlige selskapet Islands Development Company.
Martinsellus

Utseende

En middelsstor, avlang, blankt gul og svart trebukk. Antennene er tynne, noe lengre enn kroppen, hvert ledd lyst i den indre delen og mørkere i spissen. Hodet er svart med gul midtstripe. Pronotum er ujevnt sekskantet, bredere enn langt, med to par spisse knøler på ryggen. Dekkvingene er nesten jevnbrede, tegnet i gult og svart. Beina er nokså korte, lårene noe fortykkede.

Utbredelse

Arten er utbredt i den sørlige delen av Sør-Amerika.
Astrid Bonge Petersen

Familie

Astrid Bonge Petersen var datter av blikkenslagermester Kristian Oluf Bonge og strikkerske Elisa Karlsen. Hun ble 31. oktober 1903 gift med kontorfullmektig og assurandør Jacob Rønne Petersen.

Liv og virke

Før hun ble gift, arbeidet Astrid Bonge Petersen som lærer ved Ulrikke Pihls Pigeskole i sin fødeby Bergen. Siden etablerte hun seg som dramatiker og journalist. Hun engasjerte seg dessuten i flere foreninger og lag. Rundt slutten av første verdenskrig var hun styremedlem i Bergens kvindelige Diskussionsklub.
I 1925 reiste hun til USA med representanter for Norske Kvinders Nationalraad, som korrespondent for norske aviser. Der besøkte hun den internasjonale kvinnekongressen. Hun satt blant annet i styret og redaksjonen for Husmorbladet.
Astrid Bonge Petersen var i 1930 medstifter av Ullern og Vestre Aker Høyrekvinners Klubb. Hun engasjerte seg i et bredt spekter av samfunnsanliggender, var ofte delegat ved landsmøter, holdt foredrag, skrev kåserier og fremla nye lovforslag. En stud satt hun også i Akers herredsstyre for Høyre.
I 1932 opprettet Bonge Petersen det som ble kalt «Bygdø Akademi – For undervisning og utdannelse av unge piker». Til dette formålet ble det også innredet et internat i hennes elegante villa «Mon Plaisir».